Bitka kod Hondschootea
<s>Bitka kod Hondschootea se odigrala na sjeveru Francuske za vrijeme Rata Prve koalicije od 6. do 8. septembra 1793. između francuskih republikanskih snaga pod generalom Jaenom Nicolasom Houchardom na jednoj, te savezničkih, pretežno anglo-hanoveranskih snaga pod vojvode od Yorka na drugoj strani.</s><s>Do nje je došlo tokom savezničke opsade francuskog grada Dunkerquea.</s><s>Francuske snage pod Houchardom su nastojale deblokirati grad, i to tako što su se, koristeći svoju brojčanu nadmoć, postavile južno od anglo-hanoveranskih položaja, prekinuvši Yorkove veze sa Austrijancima koji su tada bili opsjedali Le Quesnoy.</s><s>Houchard ispočetka nije htio napsasti saveznike, nego ih manevrima prisiliti da se povuku i prekinu opadu.</s><s>Međutim, pod pritiskom političkog komesara Lazarea Carnota se odlučio za napad, koji je počeo 6. septembra.</s><s>Francuzi su glavninom snaga udarili na hanoveranske snage koje su kaotičnim borbama prisiljene na povlačenje, a njihov zapovjednik general Freytag nakratko zarobljen.</s><s>Britanski kontingenti su 7. septembra stabilizirali situaciju, ali su 8. septembra Francuzi uspjeli probiti njihove linije i prisiliti ih na povlačenje prema istoku, čime je Dunkerque deblokiran.</s><s>Bitka je predstavlja prvi značajniji britanski poraz u ratu te je stekla izuzetnu važnost, manje zbog promjene vojničke situacije, koliko zbog snažnog moralnog poticaja za francuske republikance, koji su od proljeća trpjeli niz poraza, koji je time prekinut.</s>

<s>Izvori</s>

<s>1793
Francuske bitke
Rat Prve koalicije</s>

